Vaatasin just rootsi wikipediast, et mida selle jaanisamba (no on lahe sõna, nagu ma aru saan, on see vanadel rannarootsi aladel kasutusel  olnud) kohta siis ka kirjutatakse. Esimese asjana hakkas aga silma hoopis see, et Rootsis on traditsioon meiupuud püstitada ning ülejäänud põhjamaades (Soome, Norra, Taani) tehakse selle asemel jaanituld. No kuidas need rootslased siis nüüd niiviisi… Wikipedias kirjutatakse, et meiupuu traditsioon tuleb tegelikult hoopis Saksamaalt, kus pidulikel tähtpäevadel kasutati rohelisi puuoksi ja vanikuid, et ümbrust kaunistada. Rootsis hakati massiliselt jaanisambaid püstitama juba 14.sajandil. Ja fallose sümboolika  võite unustada, algselt ei ole just sellel 14.sajandil levima hakkanud meiupuul asjaga midagi pistmist ning nimetet mõtted hakkasid väidetavalt alles üsna hiljuti levima. Samas on muidugi mingit meiupuu sarnast asja juba iidsetest aegadest saati põhja-euroopas suve hakul püstitatud ning selles kontekstis on küll viljakus ja fallos jne. asjakohased. Mine võta siis kinni. Neid traditsioonilisi jaanisambad on Rootsis igas paigas eri nägu olnud ja on seda senini - mõned netist varastatud pildinäited…